**Referat af møde i arbejdsgruppen klinisk parasitologi – Parasit fredag**

Tidspunkt den 21. marts 2025 kl 10-11 Hotel Nyborg Strand

Deltagere: Gitte Nyvang Hartmeyer (KMA OUH), Henrik Vedel Nielsen (SSI), Lasse Vestergaard (SSI), Anne Marie Rosendahl Madsen (KMA OUH), Marianne Kragh Thomsen (KMA AUH), Lise Erikstrup (KMA OUH) og Didi Bang (KAM Hvidovre) samt online deltagere

1. **Tilbagemelding fra sub-arbejdsgrupper**

* Malaria diagnostik v Lasse Vestergaard, SSI
* Status på den opdateret malaria-vejledning fra DSI/DSKM. Ny vejledning om diagnostik og behandling af importeret malaria i DK er publiceret på DSIs hjemmeside for et par uger siden. DSKM-forfattere er inkluderet. Format er ændret med en Quickguide og diagnostik er opdateret. Lasse henleder opmærksomhed på at kompliceret malaria er ændret til >10%, jfr. WHO-guide og ikke 2% som tidligere. Kim David kommer med feedback og der vil blive taget stilling til det rigtige tal snarest.
* Status på importeret malaria. SSI-malaria overvågning er nu MIBA baseret ud fra mikroskopi, antigen og PCR-data. Smitteland har været en udfordring at trække data på, men kan afhjælpes v anvendelse af prompts ved rekvisition af analysen. Malaria data fra perioden 1998-2024 i DK fremlægges. Næsten alle tilfælde er *Plasmodium falciparum* og smitteland er næsten udelukkende fra Afrika specielt Vestafrika. *Plasmodium knowlesii* mangler i opgørelsen. Opgørelse ønskes udgivet som et fælles SSI/KMA-projekt og i EPINYT. En case med svær *Plasmodium falciparum* cerebral malaria hos et barn efter rejse i Sumatra/Borneo gennemgås. OUH, v Gitte Hartmeyer præsenterede også en cerebral malaria case hos en voksen med høj parasitaemigrad efter rejse til Uganda (splenektomi/dialyse) med vedvarende forhøjet parasitaemi og langsom klinisk respons.
* Denguefeber som differential diagnostik til malaria gennemgås v Lasse. I perioden 2010-2024 var der 200 tilfælde, ca. 10 cases per år. Smitteland ca. 90% i Asien og 10% i Afrika, men smitte ses også i Mexico. Qdenga vaccine (EMA godkendt) blev lanceret i 2023. Først blev vaccinen lanceret bredt til alle rejsende, men WHO indsnævrede indikationen i 2024 til kun at omfatte personer som tidligere har haft Denguefeber.
* Gennemgang af LAMP falsk positive (FP) problemer v Gitte. Information fra de forskellige KMAér om antal FP over tid, anvendelse af positiv kontrol, optisk verifikation, rengøringsprocedure og kontakt til firmaet opsamlet i et Excel ark gennemgås. KMA, OUH har kørt LAMP siden 2017, og først oplevet FP LAMP i (n=2, 2024, n=1, 2025). FP er set i Esbjerg (n=1, 2023) og Vejle (n=2, 2024). KMA, Hvidovre v Didi har oplevet mange falsk positive. I starten 2022/2023 (n=5) tolket som kontaminering hvor analysen blev stoppet, siden FP (n=1, 2023, n=4 2024). Det ses at KMA, Herlev også har oplevet FP (n=5, 2024). KMA, Hvidovre har mistanke til at den positive kontrol er for kraftig og undersøger hvor positiv den positive kontrol er i samarbejde med Aidan firmaet. Der er ligeledes observeret fnuller i brønde fra låget og brønd rengøring og en rotation af brøndanvendelse blev indført, selv om firmaet ikke mener at det er årsag til problemet. Der er behov for at se om der findes bedre alternative metoder på markedet.

1. **Tarmparasitter v Gitte Nyvang Hartmeyer og Henrik Vedel Nielsen.**

* Cryptosporidier/Giardia overvåges ved MIBA og det er kun et krav at indsende prøver fra KMAér til SSI ved obs udbrud (indsendelse ved ophobninger observeret i laboratoriet eller på forespørgsel fra SSI).
  + Dog modtages gerne alle positive isolater med henblik på type og subtypebestemmelse med henblik på udbredelse af de forskellige typer (epidemiologi/forskning).
  + Det har ikke været muligt at type/subtype alle Crypto. spp. hvilket vil blive undersøgt nærmere for at se om der er tale om falsk positive på QIA-stat eller der er tale om et sensitivitets problem mellem de forskellige assays eller måske at holdbarheden/opbevaring over tid i faecale-swab udgør et problem.
* Tine Graakjær Larsen gave en kort status over hendes ph.d. projekt omhandlende cryptosporider. Den første ”status artikel” er snart klar til submission den næste er på vej og endelig ser det ud til at alle relevante tilladelser til projektet er ved at være på plads.
* Cyclospora kan sendes til SSI medhenblik på konfirmering da der har været tale om evt. falsk positive på QIA-stat. OUH ved Gitte Hartmeyer har haft en enkelt cases hvor der var diskrepans i diagnostikken. Der var tale om en høj ct værdi på QIA-stat og svært at sige om det også kan være et sensitivitets problem mellem de forskellige assays som også ses ved cryptosporider.

1. **Toxoplasmose v Henrik Vedel Nielsen.**

* Der arbejdes videre på en fælles Toxoplasmose vejledning i fællesskab med andre selskaber. Mike Zangenberg, SSI er tilknyttet vejledningen. Lene Nielsen, KMA Herlev er med i gruppen. Hvis der er andre interesseret fra KMAér kan de melde sig til gruppen.
* Gennemgår problemer med ELISA solitært falsk IgM positive. Der er afprøvet et nyt kit med lignende problemer. Der rapporteres om diagnostikken til KMAér når der er en afklaring.

1. **Information om kommende møder/symposier/kongresser**

* Der var interesse for et videnskabeligt efterårsmøde gerne hybrid og on-site møde i oktober 2025 evt. på OUH el. SSI.
* ECTMIH 2025 afholdes i Hamburg, Tyskland den 29. september – 2 oktober 2025.
* ICOPA 2026 afholdes i Montreal, Canada den 16-21 august 2026.

1. **Valg af formand**

* Gitte Nyvang Hartmeyer stopper som formand og takkes for sin store indsats gennem mange år. Huma Aftab blev valgt som ny formand og takkes for at stille op.

1. **Evt.**

* Lasse Vestergaard og Huma Aftab melder om en projektansøgning - en national opgørelses over bakteriæmi og forekomst af malaria - projektansøgning om tilladelser til journal gennemgang i samarbejde med de forskellige KMAér og SSI. KMAér inddrages når tilladelser er på plads.